ΓΡΑΠΤΗ ΕΡΩΤΗΣΗ E-0631/99

υποβολή: María Sornosa Martínez (PSE) προς την Επιτροπή

(12 Μαρτίου 1999)

Θέμα: Χωματερή στερεών αποβλήτων στον δήμο Dos Aguas της περιοχής της Βαλένθια

Στον δήμο Dos Aguas (Βαλένθια, Ισπανία) συνεχίζονται οι εργασίες αποπεράτωσης της χωματερής στερεών αποβλήτων παρά τις επανειλημμένες καταγγελίες των κατοίκων της περιοχής. Εάν τεθεί σε λειτουργία η εν λόγω χωματερή, μπορεί να προκαλέσει σοβαρούς κινδύνους μόλυνσης εφόσον θα γειτνιάζει με την δεξαμενή υδροδότησης διαφόρων παρακτίων οικισμών της Βαλένθια.

Έχοντας υπόψη ότι το Ευρωπαϊκό Κοινοβούλιο ενέκρινε προσφάτως την οδηγία του Συμβουλίου με την καθιερώνεται κοινοτικό πλαίσιο ανάληψης δράσης στον τομέα την πολιτικής επί των υδάτων, το σχέδιο της χωματερής παραβιάζει πιθανώς διάφορες περιβαλλοντικές οδηγίες όπως, μεταξύ άλλων, η 91/156/ΕΟΚ(1) (σχετικά με τα απόβλητα), η 85/337/ΕΟΚ(2) (σχετικά με την αποτίμηση των περιβαλλοντικών επιπτώσεων), η 80/778/ΕΟΚ(3) (σχετικά με την ποιότητα των υδάτων που προορίζονται για ανθρώπινη κατανάλωση), η αρμόδια για το περιβάλλον Επίτροπος δήλωσε, τον Φεβρουάριο, ενώπιον της ολομέλειας του Ευρωπαϊκού Κοινοβουλίου, κατά τη συζήτηση για την πρόταση οδηγίας σχετικά με την διάθεση των αποβλήτων, ότι συμφωνεί με την ανάγκη να ορισθούν ελάχιστες αποστάσεις μεταξύ χωματερών και οικιστικών ζωνών, καθώς, επίσης, ότι η Επιτροπή ανακοίνωσε, στην απάντησή της στην γραπτή ερώτηση Ε-1261/98(4), ότι θα ζητούσε πληροφορίες για την περίπτωση αυτή από τις ισπανικές αρχές.

Μπορεί η Επιτροπή να αναφέρει εάν οι ισπανικές αρχές της διαβίβασαν τα απαιτούμενα στοιχεία προκειμένου να διερευνηθεί κατά πόσον καταπατώνται οι ανωτέρω κοινοτικές οδηγίες στην περίπτωση της χωματερής στον δήμο Dos Aguas.

Καθώς και τι είδους μέτρα προτίθεται να λάβει προκειμένου να διασφαλισθεί η διατήρηση του περιβάλλοντος στην περιοχή και να υπάρξουν εγγυήσεις ότι δεν κινδυνεύει η υγεία του πληθυσμού;

Απάντηση της κας Bjerregaard εξ ονόματος της Επιτροπής

(29 Απριλίου 1999)

Μετά από τη γραπτή ερώτηση Ε-1261/98 του Αξιοτίμου Μέλους του Κοινοβουλίου(5), η Επιτροπή αποφάσισε να ασχοληθεί με μία από τις εντοπισθείσες περιπτώσεις εντοπίστηκε με στοιχεία αναφοράς Β-98/2202. Στο πλαίσιο της εξέτασης της περίπτωσης αυτής η Επιτροπή κάλεσε τις ισπανικές αρχές να διατυπώσουν τις παρατηρήσεις τους σχετικά με τα γεγονότα στα οποία αναφέρεται η ως άνω γραπτή ερώτηση.

Απαντώντας στο ως άνω αίτημα για πληροφορίες, οι ισπανικές αρχές ανέφεραν ότι το εν λόγω έργο υποβλήθηκε σε διαδικασία εκτίμησης των περιβαλλοντικών επιπτώσεων σύμφωνα με την οδηγία 85/337/ΕΟΚ του Συμβουλίου της 27 Ιουνίου 1985 σχετικά με την εκτίμηση των επιπτώσεων ορισμένων ιδιωτικών και δημοσίων έργων στο περιβάλλον. Στο πλαίσιο της διαδικασίας αυτής εξετάστηκε η υδρογεωλογική καταλληλότητα των εκτάσεων που επιλέχθηκαν για τον χώρο απόρριψης. Το έργο αποτέλεσε αντικείμενο θετικής δήλωσης περιβαλλοντικών επιπτώσεων εκ μέρους της αρμόδιας περιβαλλοντικής αρχής.

Ως εκ τούτου και βάσει των διαθέσιμων πληροφοριών σχετικά με τα γεγονότα που αναφέρει το Αξιότιμο Μέλος του Κοινοβουλίου, η Επιτροπή δεν διαπίστωσε παράβαση του κοινοτικού δικαίου για το περιβάλλον στη συγκεκριμένη περίπτωση.

(1) ΕΕ L 78 της 26.3.1991, σελ. 32.

(2) ΕΕ L 175 της 5.7.1985, σελ. 40.

(3) ΕΕ L 229 της 30.8.1980, σελ. 11.

(4) ΕΕ C 402 της 22.12.1998, σελ. 103.

(5) ΕΕ C 402 της 22.12.1998, σελ. 103.